cyanic-selkie/wikianc huggingface dataset:
Косопад
Дијагноза
Специфичните промени што може да укажат на појава на косопад се утврдуваат со помош на скенирање на коренот на влакното и на самото влакно при што се оценува капацитетот на коренот за повторно создавање влакно.
Терапија
Вообичаено, третманот на косопадот вклучува: ампули богати со материи што го хранат коренот на косата, мезотерапија и ласерска биостимулација на растот на косата.
104 п.н.е.
104 п.н.е. — година според општоприфатениот календар. Тоа била 104. година пред новата ера, 104. од првиот милениум п.н.е., 4. од 2 век п.н.е. и петта од 100-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5404 и 5405 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4646 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3656 и 3657 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 649.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 104 година се протега во 2532 и 2533, додека според второто гледиште, годината трае во текот на 2592 и 2593 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 439. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 747 и 746 исламска година пред хиџра.
Томор
Томор — село во Албанија. Селото се наоѓа во областа Белград и општината Вертоп.
Неодимиум ацетилацетонат
Подготовка
Неодимиум ацетилацетонат може да се добие со реакција на алкоксид на лантан со ацетилацетон, или со електролиза на неодимиум во ацетилацетон.
Нови мешани дијалекти на полскиот јазик
Новите мешани дијалекти на полскиот јазик - општа дефиниција за поновите дијалекти на полскиот јазик оформени со мешањето на говорите користени од страна на полските населеници кои се доселиле на западните, односно т.н. вратени територии по 1945 година. Поради јазичната различност помеѓу населението на новите територии на Полска, која често оневозможувала комуникација помеѓу нив, стандардната форма на полскиот јазик многу брзо ги заменила говорите. Како резултат на тоа, овие територии сега имаат само литературен јазик со малку регионални црти зависни од првобитните говори на новото население. Денес мешаните дијалекти покриваат поголем простор отколку што е назначено на дијалектолошките карти и се појавуваат и на територии каде се користат и други полски говори, како на пример варминскиот и мазурскиот.
Мешаните дијалекти ги сочинувале:
Полски говор се појавил:
Станислав Урбањчик ги дели новите мешани дијалекти на три групи:
Интерферон бета-1b
Интерферон бета-1b е цитокин од групата на интерферони кој се користи во третманот на релапсно-ремитентна и секундарно-прогресивна форма на мултипла склероза (МС).
Механизам на дејство
Интерферон бета врши балан во експресијата на про- и анти-инфламаторни агенси во мозокот, и го намалува бројот на инфламаторни клетки кои ја преминуваат крвно-мозочната бариера. Севкупно, терапијата со интерферон доведува до намалување на невронската инфламација.
Несакани ефекти
Интерферон бета-1b е достапен само во форми за инјектирање, и може да предизвика кожни реакции на местото на инјектирање вклучувајќи кутана некроза.
No friends no family
No friends no family е книга од македонската блогерка Бездомна, издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинско име на авторот е Александра Јурукоска, родена 1986 година, студент на Филолошки факултет. Авторката нè води низ светот на секојдневието, притоа правејќи зачудувачки пресврти при употреба на сликите и асоцијациите. Ова е книга на поетски текстови.
По сѐ изгледа биле листопадни.
Есента веќе помина.
Зимата не наближуваше.
Ѝ беше мерак што еден човек што го почитуваше се ужаснуваше од зборот „беше“.
Никогаш не дозна зошто.“''
Просеченска базилика
Просеченска базилика (Βασιλική της Προσοτσάνης) — ранохристијанска црква кај селото Просечен, Драмско, Егејска Македонија. Влегува во состав на Драмската епархија на Цариградската патријаршија.
Местоположба
Базиликата е сместена крај патот Просечен – Горенци, на 2 км источно од средновековната црква „Св. Пантелејмон“.
Архитектура
Црквата датира од V - VI век. Внатрешните димензии изнесувале 15,40 × 22,70 м. На исток има полукружна апсида со траги од мозаичен под. На запад има припрата и влезот кон наосот е широк 1,70 м. Во околината се откриени столбови и натписи со релјефни и вајарски украси. Во југозападниот агол на градбата е окриен голем ќуп во кој се чувало масло или вино.
Дајана Сојер
Млади години и образование
Родена во Глазгов, Кентаки, Дајана Сојер е ќерка на Жан В.Сојер, учителка во основно училиште и судијата Ербон Пауерс ‘‘Том‘‘ Сојер. Наскоро по нејзиното раѓање, нејзината фамилија се преселила во Луисвил, Кентаки, каде нејзиниот татко прераснал во угледен политички и водач на заедницата на Републиканците на локално ниво. Тој бил судија во судот во Јеферсон, Кентаки, во периодот кога загинал во сообраќајна несреќа на патот 64 во 1969 година. Во негова чест е државниот парк Е.П.‘‘Том‘‘ Сојер, којшто е сместен на ридот Фрејс во областа на Луисвил.
Сојер учела во средното  училиште Сенека во областа Буечел, Луисвита. Во 1963 година ја добила награда и стипендија како претставник на Сојузната држава Кентаки во Мис Јуниор на Америка.
Во периодот од 1962-1965 година, Сојер, како учесник во Мис Јуниор на Америка, го промовирала караванот на Кока - колана турнеја низ Америка и имала настап на светската промоција во Њујорк во 1964-1965 година.
Во 1967 година, дипломирала англиски јазик на колеџот Велесли во Велесли,Масачусетс. Таа била член на „Blue Notes“ на колеџот Велесли, А Капела група и Пи сигма организација за настава. Пред да премине во новинарството, била запишана една година на Правниот факултет на Универзитетот во Луисвил.
Кариера
Сојер ја почнала професионалната политичка кариера во Републиканската партија. Во 1970 година, била вработена во управата на Американскиот претседател Ричард Никсон, од страна на Рон Зиглер, кој бил портпарол на Белата Куќа. Сојер продолжила да работи во претседателската администрација и покрај оставката на Никсон, како дел од транзицискиот тим на Претседателот Форд, но во 1975 година повторно му се приклучила на Никсон во Калифорнија, каде му помогнала да ги напише своите мемоари, објавени во 1978 година. Во 1977 година, таа му помогнала на Никсон во подготовките за неговата позната серија на телевизиски интервјуа водени од страна на Дејвид Фрост.
Неколку години подоцна, Сојер е осомничена како лицето наречено Длабокото Грло, кое било изворот на доверливите информации што ги добивал новинарот Боб Вудвард за време на скандалот Вотергејт. Во 2005 година, како Длабоко грло беше идентификуван Марк Фелт В., но пред тоа, Раби Барух Koрф, долгогодишен доверител и бранител на Никсон познат како „рабинот на Никсон“, рече на својата смртна постела дека тој верувал дека Сојер е Длабокото Грло. Сојер само се насмеала и таа беше еден од шесте личности кои побарале и добиле јавно негирање од Вудворд.
Во 1978 година, Сојер се приклучи на CBS News како политички дописник и стана ко-водител, со Бил Куртис, на утринските вести на CBS во 1981 година. Во 1984 година, таа стана дописник за 60 минути, на истражната телевизија на CBS наречена „ newsmagazine“, каде што остана пет години.
Во 1989 година, таа се пресели во ABC News за да ги води Primetime Live, заедно со Сем Доналдсон. Од 1998 до 2000 година, била ко-водителка на емисијата 20/20 на ABC, во среда со Доналдсон и во недела со Барбара Волтерс.
Во 1999 година, Сојер се вратила во утринските вести (GMA), во рамките на профитабилниот договор за ко-водителка на GMA со Чарлс Гибсон. Назначувањето било привремено, но нејзиниот успех бил спореден со конкурентот и фаворит. Утринската програма на NBC News, ја одржа на таа работа многу подолго од очекуваното.
На 2 септември 2009 година, беше најавена како наследник на Гибсон, кој се пензионираше како водител на ABS News, во петок, на 18 Декември, 2009 година. Таа си заминала од GMA на 11 декември 2009 година и требало да стане на водителка на ABS News во јануари 2010 година. Сепак, на 1 декември 2009 година, Њујорк тајмс објави дека наместо да започне во јануари 2010 година да работи во ABS News, Сојер ќе започне на 21 декември 2009 година, три дена по заминувањето на Гибсон. Заедно со Кејти Курик од CBS News, тие беа двете, од трите жени водителки. Оценките ѝ скокнаа 8% за 60 дена, по четири недели од нејзиното прво појавување, во просек имала 8,8 милиони гледачи. Таа се одјавувала со зборовите „Ќе се видиме повторно тука утре вечер“. Шоуто, како и неговите конкурентни вечерни програми ,ја завршило годината со 14% подолу од претходната година.
Хронологија на кариерата
• 1967-1970 година: ТВ-Водителка на вести и временска прогноза
• 1974-1978 година: Помошник по книжевност на поранешниот американски Претседател Ричард Никсон
• 1981-1984 година: водителка на утринските вести на ABS
• 1984-1989 година: дописник во телевизиското списание за вести „60 минути“
• 1989-1998 година и од 2000 година: ко-водителка на Primetime Livе
• 1998-2000 година: ко-водителка на емисијата 20/20
• од јануари 1999 година - 11 декември 2009 година: ко-водителка на утринската програма Добро утро Америка (потоа била водителка на вестите од светот на ABS, откога Чарлс Гибсон ја напуштил оваа работа) • од 21 декември 2009 година – до денес: водителка на ABS News • Неодамна отпатува за Хаити за репортажа на последиците од катастрофалниот земјотрес
Признанија
Во 2001 година беше именувана за една од триесетте најмоќни жени во Америка, од страна на списанието Ladies’home. Во 2007 година ја рангираа на 62-то место на „Списокот на списанието Forbes за 100 најмоќни жени во светот“. Има добиено повеќе награди, вклучувајќи ја и наградата Peabody за својата работа на Скриена Америка: Деца на планините (A Hidden America: Children of the Mountains).
Значајни интервјуа (избрани)
Сојер има интервјуирано многу политички личности, меѓу кои и американските Претседатели Џорџ Буш и Барак Обама. Таа го има спроведено првото интервју со претседателот на САД, Бил Клинтон и првата дама, Хилари Клинтон, по неговиот прв избор за Претседател во 1992 година. На 12 февруари 2007 година, таа го интервјуирала иранскиот Претседател Махмуд Ахмадинеџад. Нејзиното интервју со ирачкиот претседател Садам Хусеин беше првото интревју коешто Хусеин го дал за една телевизија од западот во период од 10 години. Таа, исто така, ги има интервјуирано: • Фидел Кастро, Претседател на Куба • Роберт Макнамара, Министер за одбрана на САД • Мануел Нориега, главен и воен диктатор на Панама од 1983-1989 година • Ненси Пелоси, првата жена-претседател на Претставничкиот дом во САД • Ричард Никсон, Претседател на САД • Ненси Реган, првата дама на САД • Химан Г. Риковер, Адмирал на САД • Антонин Скалија, помошник во Врховниот суд на САД
Таа имаше дозвола за посебна турнеја на Северна Кореја.
• Клеј Аикен, пејач (интервјуиран двапати)
• Боби Браун, пејачка
• Елен Дегенерес, комичар
• „Дикси чикс“, музичка група
• Мајкл Џ. Фокс, глумец
• Витни Хјустон, пејачка
• Винона Рајдер, глумица
• Мајкл Џексон, пејач
• Мадона, пејачка
• Роман Полански, режисер
• Ријана, пејачка
• Бритни Спирс, пејачка
• Брајан Вилсон, музичар • Мерил Стрип, глумица
Сојер, исто така, разговарала и со дилерот на дрога Рајфул Едмонд III од Вашингтон, во 1989 година и повторно во 1997 година, во шоуто 60 минути.
Личен живот
На 29 април 1988 година, таа и Мајк Николс, филмски режисер, стапија во брак, којшто не резултираше со деца. Николс е татко на Дејзи (родена во 1974 година), Макс (роден во 1964 година), и Џени (родена во 1977 година) од три претходни бракови. Сојер претходно имала врска со Френк Генон, помошник на Никсон, и Ричард Холбрук, американски дипломат. Форбс објави дека таа заработила 12 милиони долари во 2005 година.
Секс хормон-врзувачки глобулин
Секс хормон-врзувачки глобулин (SHBG) или секс стероид-врзувачки глобулин (SSBG) е гликобелковина која ги врзува двата полови хормони: андроген и естроген. Другите стероидни хормони како прогестерон, кортизол и другите кортикостероиди ги врзува транскортинот. SHBG е присутен кај сите ’рбетници, освен кај птиците.
Функција
Тестостеронот и естрадиолот циркулираат во крвотокот, лабаво врзани за серумскиот албумин (~54%) и кортикостероид-врзувачкиот глобулин (CBG) (исто така познат како транскортин), и во помал обем врзан цврсто за SHBG (~44%). Само мал дел од околу 1-2% е неврзан, или „слободен“, а со тоа и биолошки активен и способен да влезе во клетката и да ги активира нејзините рецептори. SHBG ја инхибира функцијата на овие хормони. Од тоа, биорасположливоста на половите хормони зависи од нивото на SHBG. Релативниот афинитет за врзување на половите хормони за SHBG е следниов: дихидротестостерон (DHT) > тестостерон > андростендиол > естрадиол > естрон.
NGC 3610
NGC 3610 — елиптична галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3610 се споменува и како UGC 6319, MCG 10-16-107, CGCG 291-48.
Откривање
Објектот е откриен на 8 април 1793 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3610 е од видот E5. Видливиот сјај со голо око изнесува 10,8 m, а оној во рамките на интервалот од минималната до максималната честота 11,7 m, додека површинскиот сјај изнесува 12,8 m/лм2. NGC 3610 има привидни димензии од 2,7' х 2,3'.
Астрономски податоци
Објектот е од епохата Ј2000.0. Положбениот агол на објектот е во износ од 144°.
Други поделби
Проучување на NGC 3610 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 34566. Во рамките на атласот на длабокото небо, Уранометрија 2000.00, објектот припаѓа на групата означена со бројот 46; додека во Каталогот на основни ѕвезди (GSC) е групиран под бројот 3831. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 59.
Користена литература
Sky Publishing Corp. and Cambridge University Press, 1985. (3098,238)
1621 во музиката
1621 година во музиката содржи некои значајни настани.
Бел Рзав
Бел Рзав е река која извира во селото Заовине, на западните падини на планината Тара. Одлика за оваа река е бојата на подлогата - коритото на реката ги прави камењата да добиваат бела боја. Благодарејќи на таквото корито па дури и за време на лето со најголеми температури, Бел Рзав е исклучително ладна река. Бел Рзав е долг 23 км, а површината на неговиот слив изнесува 205 км2.
Папа Бенедикт VIII
Бенедикт VIII (лат. Benedictus PP. VIII; ? - 9 април 1024) — римски папа од 18 мај 1012 до 9 април 1024. Го крунисал за император Хенрих II Светиот. Се борел против налетот на Сарацените и корупцијата во самата Папска Држава. Во негово време, веќе било вообичаено папата да го менува своето родено име.
Таверна
Таверна (грчки:ταβέρνα) — мал грчки ресторан кој служи исклучиво грчка кујна. Таверната е составен дел од грчката култура и е недалеку позната помеѓу луѓето од други земји кои ја посетуваат Грција, а од друга страна многу грчки иселеници имаат отворено таверни во САД и Австралија негувајќи ги своите традиции.
Историја
Најраните докази за грчки ресторан, или таверна, биле откриени во Античка Агора во Атина (или Атинска Агора) за време на археолошките ископувања спроведени од страна на Американското училиште за класични студии во раните 1970-ти. Големи количини класичен грчки прибор за готвење и јадење биле пронајдени во таверната, како што се плочи, чинии за мешање, тепсија, инструменти за собирање месо и сечење и мелењеи.т.н. Покрај тоа, откриени се големи количини рибини коски и остатоци од школки, откривајќи ги специјалитетите на менито на класичната грчка таверна, како остриги, школки, мурекс школки и големи риби. А блиската продавница за вино во атинската агора, можеби во соработка со таверната, служела локално атичко вино, како и широк спектар на вина увезени од Хиос, Менде, Коринт, Самос и Лезбос. Во 10 век од н.е., таверните во Византија кои служеле чисто вино биле предмет на полициски час, за да се спречи „насилство и немири“ предизвикано од алкохолот, како што е запишано во Книгата на епархот.
Кујна
Ментои за таверната обично вклучува многу, ако не и сите следни елементи:
Операции
Таверните обично се отвораат во 12:00 часот, а вечерите започнуваат во 20:00 часот и достигнуваат врв околу 22:00 часот. Како што се развива туризмот во Грција, многу таверни се обиделе да ги задоволат странските посетители со англиски менија за да привлечат туристи кои поминуваат покрај ресторанот. Слично на тоа, таверните во туристичките области плаќаат комисии до туристички водичи кои на свој начин го промовират соодветниот ресторан.
Во литературата и уметноста
Водечкиот лик во претставата и филмот Ширли Валентин, напишани од Вили Расел, ги остава сопругот и семејството во Ливерпул на одмор, каде што има афера со келнер во таверната и завршува да работи во таверната.
Томин
Томин — село во Албанија. Селото се наоѓа во областа Дебар и општината Томин
Битка за Грозни (1996)
Битка за Грозни претставува дел од Првата чеченска војна. Битката започнала откако чеченските вооружени сили спровеле изненаден напад врз градот Грозни на 6 август 1996 година. Нападот, познат како Нулта операција или Операција Џихад довел до конечен прекин на огнот и крај на Првата чеченска војна.
Претходно, главниот град бил заземен од страна на Русите во февруари 1995 година, каде од страна на руските сили имало голем број на убиени.
Напад на сепаратистите
Бројот на чеченските сили се движел од 1,300 до 3,000 војници. Во рок од една недела, нивниот број се зголемил на 7,000 како резултат на платениците и мобилизацијата на нови војници. Од друга страна, руските федерални сили се состоеле од околу 15,000 до 20,000 војници заедно со огромна воздушна артилериска помош. И покрај тоа, Аслан Масхадов употребил тактика која се покажала мошне успешна. Нападот започнал со постепено влегување на силите во градот, избегнувајќи ги руските контролни пунктови. Како главен фактор на успехот се должел нивното познавање на градот и неговите стратешки цели.
По навлегувањето во градот, наместо зазимање на руските контролни пунктови, полициски станици и стратешки улици, чеченските сили едноставно ги обиколиле истите и спречиле нивно бегство или засилување однадвор, чекајќи руските сили да се предадат. Најголемите битки се воделе низ улиците во центарот на градот, посебно пред објектот на владата и Мннистерството за внатрешни работи. Група од околу десетина руски новинари останале заробени во еден хотел. Во друг дел од градот биле заробени околу 500 Руси, кои се наоѓале во болница. Според руската новинска агенција, бројот на опкружени војници бил околу 7,000. Про-руската чеченска влада успеала да побегне во една воена база надвор од главниот град.
Во исто време, чеченските единици, исто така нападнале и други поголеми градови во републиката, како Аргун и Гудермас.
Напад на руските сили
Руските сили првично пресметле дека нивните противници ќе го напуштат градот, па главно поради ова не презеле иницијатива за помош на оние кои биле заробени, посебно за единиците на МВР. Првите обиди за ублажување на ситуацијата не биле преземени додека во попладневните часови на 7 август, една воена колона била испратена на помош на опколените руските позиции. Сепак, еден ден претходно, групата предводена од Закаев запленила голем број на муниција. Според податоци од 2002 година, групата убила повече од 300 руски војници на железничката станица во Грозни.
Руската војска испратила друга колона на 8 август, но истите биле запрени и на тој начин биле запленети многу тенкови и оклопни возила. На петтиот ден, 900 луѓе на полкот 276 се обиделе да го преземат градот, но во рок од два дена жртвите биле околу 150 плус околу 300 повредени. Во текот на петте дена руска офанзива, руските сили изгубиле 18 тенка, 69 оклопни возила и други видови борбени возила, 23 камиони и 3 хеликоптери.
Европската Унија ги повикала двете страни да го прекинат огнот, но истиот повик немал ефект. Рускиот претседател Борис Елцин прогласен ден на жалост за жртвите во Чеченија. Според шефот на Меѓународниот Црвен Крст во Грозни, поголемиот дел од градот бил миниран, и покрај тоа што имало големи воздушни напади.
Преговори (11-14 август)
На 10 август, генералот Олег Лобов бил отпуштен и на негово место бил поставен Александар Лебед. Убеден дека една воена победа во тој момент за Русија е невозможна, тој одлучил да влезе во преговори со сепаратистите. Во ноќта на 11 август 1996 година, Лебед ги започнал преговорите со Алсан Масхадов.
Обнова на борбата и ултиматум (19-20 август)
Изненадувачки, на 19 август генералот Поликовски издал ултиматум кон бунтовниците да во рок од 48 часа го напуштат Грозни. Во случај на одбивање, нападите кон градот ќе се одвивале од сите правци со сите расположливи средства. Заканата резултирала со масовна паника меѓу цивилното население. Така, воздушните и артилериск напади започнале во раните утрински часови на 20 август. Во нападите, руските сили уништиле цели станбени блокови и најмалку една болница.
Крај на војната
Генералниот Лебед, сепак, успеал да се спречи натамошно крвопролевање во Грозни, додека руската офанзива во јужниот дел на планините продолжувала. По враќањето во Чеченија на 20 август, тој наредил прекин на огнот и се вратил на разговори со водачите на бунтовниците, потпомогнати од страна на Организацијата за безбедност и соработка во Европа. На 22 август 1996 година, Русите се согласиле да ги повлечат сите своите сили во Чеченија. На 30 август 1996 година, Лебед и Масхадов потпишале договор, со кој бил ствен крај на војната.
По војната
Во средината на ноември 1996 година, Борис Елцин и Аслан Масхадов потпишале договор за економски односи и репарации за Чеченците кои биле погодени од војната. На 12 мај 1997 година, претседателите Масхадов и Елцин потпишале формален договор во Москва. Сепак, упадот на руските војски во Дагестан во 1999 година го дал почетокот на Втората чеченска војна.
Торстен Албиг
Торстен Албиг (Torsten Albig; р. во ) — германски политичар од Социјалдемократската партија на Германија. На покраинските избори во Шлезвиг-Холштајн во 2012 година, Албиг станал министер-претседател на сојузната покраина Шлезвиг-Холштајн во Северна Германија. Од 2009 до 2012 година бил градоначалник на Кил, покраинскиот главен град на Шлезвиг-Холштајн.
Албиг е оженет и има две деца.
Покраински избори 2012
Торстен Албиг бил предложен од неговата партија за министер-претседател во 2011 година по одлука на членството на партијата. На изборите во 2012 година, SPD освоил 30,4% од гласовите, недоволно да ја победи владејачката CDU која освоила 30,8% од гласовите. Обете, SPD и CDU, освоиле по 22 места во покраинскиот парламент, а изборниот резултат му дал право на Албиг да создаде владина коалиција со учество на Зелените и SSW, која е регионална партија и ги претставува данското и фризиското малцинство. Трите партии имаат тесно мнозинство во Ландтагот на Шлезвиг Холштајн со 35 од 69 места. Сепак, на назначувањето во парламентот, добил 37 од 69 можни гласа. Новосоздадената влада на Шлезвиг-Холштајн составена од SPD, Зелените и SSW никогаш претходно не била видена во германската историја.
Албиг го наследил Петер Хари Карстенсен на местото како министер-претседател на Шлезвиг-Холштајн.
1620 во музиката
1620 година во музиката содржи некои значајни настани.
Последниот македонски хакер
Последниот македонски хакер е книга од македонскиот блогер С.Ц., издадена во едицијата „Блог-записи“. Едицијата е составена од 14 книги на независни автори - блогери на издавачката куќа „Аквариус пет“.
Вистинско име на авторот е Дејан Велкоски, роден 1983 година, студент на Филолошки факултет. Ова збирка раскази е второобјавена книга на Велкоски.
''„А колку само добар хакер беше. Хакна во еден од најдобро обезбедените системи на планетава. Успеа да провали во заедничкиот пропагандно-предаторски систем на Грција, Бугарија, Србија и пошироко... И им покажа среден прст на сите одделно и јасно им ја артикулираше пораката „ебете си мајката, јас сум Македонец!!“''
Џуџеста нова
Џуџеста нова или променлива ѕвезда од типот на U Близнаци — еден од неколку вида на катаклизмични променливи ѕвезди кој се остои од близок двоѕвезден систем каде една од составниците е бело џуџе кое насобира материја од неговиот придружник. Џуџестите нови се послаби и се повторуваат почесто отколку класичните нови.
Преглед
Првата џуџеста нова е U Близнаци, забележана во 1855 г.; сепак, механизмот останал непознат сè до 1974 г. кога Брајан Ворнер покажал дека новата се должи на зголемувањето на сјајноста на насобирачкиот диск. Тие се слични на класичните нови по тоа што белото џуџе прави повремени избуви, но нивниот механизам е поинаков. Класичните нови настануват со соединување и избув на насобраниот водород на површината од главната ѕвезда. Џуџестите нови се производ на нестабилноста во дискот, кога гасот во него ќе достигне критична температура која предизвикува промена во вискозноста, па со тоа привремено го зголемува масениот тек низ дискот, што го загрева целиот диск, со тоа зголмувајќи ја сјајноста. Масениот пренос од оддавачката ѕвезда е помал од овој зголемне тек во дискот, така што дискот по некое време се спушта под критичната температура и се враќа на постудено и послабо делување.
Џуџестите нови се разликуваат од класичните и на други начини; нивната сјајност е помала, и обично се повторуваат во размер од денови до децении. Сјајноста на избувот се накачува сразмерно со зголемената повторливост како и орбиталниот период; поновите истражувања со вселенскиот телескоп „Хабл“ довеле до заклучок дена вторпоспоменатиот сооднос ги прави полезни како стандардни свеќи за мерење на вселенски растојанија.
Постојат три поттипа на ѕвезди од типот на U Близнаци (UG):
Покрај големите избуви, неки џуџести нови покажуваат повремени засилувања во сјајноста наречени „супергрпки“. Тие се предизвикани од изобличувања на насобирачкиот диск кога неговото вртење е во резонанција со орбиталниот период на двојката.
Кобалт (III) оксид
Кобалт(III) оксид е неорганско соединение со формулата Co2O3. Иако само два оксиди на кобалт се добро карактеризирани, CoO и Co <sub id="mwGg">3 O <sub id="mwGw">4 , се опишани постапки кои тврдат дека даваат Co2O3. Така, третманот на соли на Co(II) како што е кобалт(II) сулфат со воден раствор на натриум хипохлорит (исто така познат како белило) дава црна цврста материја:
Некои формулации на катализаторот хопкалит содржат „Co2O3“.
Некои студии не можеле да го синтетизираат соединението и известуваат дека е теоретски нестабилно.
Растворливо е во ладно разредена сулфурна киселина и произведува Co2[SO4]3, кое е сино во воден раствор.
Кобалт (III) јонот е силен оксидатор во кисел раствор, неговиот стандарден електроден потенцијал е +1,84 V во оваа ситуација.
Прва македонска ракометна лига 2020/21
Првата македонска ракометна лига 2020/21 — 29. издание на Првата македонска ракометна лига. Распоредот на натпреварите на првата фаза бил најавен на 11 август 2020 година.
Екипи
1 Кичево 2020 одиграл два натпревари во плејаутот (6. и 9. коло) во салата Христо Узунов во Кичево како домашна екипа.
Табела
Извор: Ракометна Федерација на Македонија преку web.archive.org
Нат - Одиграни натпревари; Поб - Победи; Пор - Порази; ДадГол - Дадени голови; ПриГол - Примени голови; Раз - Гол разика; Бод - Бодови.
Екипи
2 Скопје 2020 одиграл два натпревари во плејофот (7. и 8. коло) во салата Автокоманда поради зафатеноста на домашната сала поради вакцинација против КОВИД-19.
Табела
1 Македонија Ѓорче Петров била казнета со одземање на еден бод поради загубен службен натпревар против Текстилец во третото коло.
Извор: Ракометна Федерација на Македонија
Невролиза
Невролиза - медицинска постапка за отстранување на болката кај пациентите заболени од злоќудни болести. Невролизата започнала да се применува во 1914 година.
Опис
Еден од најчестите симптоми на болните од злоќудни заболувања (особено, оние сместени во абдоменот) е неподносливата, постојана болка во горнито дел на грбот и во во горниот дел од стомакот. Болката се јавува како резултат на зафаќање на нервните влакна кои одат од паренхимните органи во абдоменот (панкреасот, црниот дроб, бубрезите, надбубрежните жлезди) кон целијачниот плексус. Бидејќи болката е хронична и не престанува ниту со примена на високи дози на наркотични аналгетици, таа го нарушува квалитетот на животот на пациентите. За третман на оваа болка се применува постапката наречена „невролиза“. Невролизата се применува особено при езофагијален малигном, при злоќудни тумори на желудникот и на панкреасот или злоќудни тумори сместени во лимфните јазли. Таа не треба да се применува во случај на некорактибилна коагулопатија или намален број тромбоцити, заради големиот ризик од крвавење, како и при анавризма на аортата или невообичаен излез на целијачните артерии.
Тожар
Тожар — село во Албанија. Селото се наоѓа во областа Белград и општината Терпан
Невролиза
Опис
Постапката се изведува со претходна подготовка и со анатомска студија на регијата што треба да се пунктира, а тоа се прави со помош на компјутерска томографија. Исто така, позицијата на иглата се проверува со компјутерска томографија. Како терапевтско невролитичко средство се користи апсолутен алкохол, во количество од 20 до 80 милиграми. Пред да се аплицира терапиското средство се дава контраст за лекарот да биде сигурен каде се наоѓа иглата. Притоа, со тенка игла се влегува во анатомската регија меѓу целијачните крвни садови, мезептеричните крвни садови и пред аортата. Претходно, пациентот треба да биде гладен и да не прима антикоагулантна терапија. Местото се обезболува и се набљудуваат виталните функции. Интервенцијата може да се изведе со преден и заден пристап за пункција. Ефектот од интервенцијата се чувствува веднаш.
Ангел Харизанов
Ангел Харизанов наречен Спанчовалијата (1870-1902) — македонски револуционер, мелнички војвода и член на Македонската револуционерна организација.
Животопис
Ангел Харизанов е роден во 1870 година во селото Спанчево, Серско. Се вклучил во редовите на Организацијата и бил назначен за терорист. Во 1899 година бил назначен за војвода на Организацијата во Мелничко. Загинал на 31 јули (стар стил) 1902 година во месноста Арамиска чешма, меѓу селата Петрово и Голешево, Серско.
Бранко Давидовски
Бранко Давидовски — Мајка (, -, ) —  македонски фудбалер, а подоцна и новинар, доајен на македонското спортско новинарство.
Биографија и кариера
Најзначајниот период од професионалното спортско новинарство го минал како долгогодишен уредник на Македонското радио – Радио Скопје, а во својата богата кариера известувал од бројни елитни спортски натпреварувања, европски и светски првенства, Олимписки игри и Универзијади. И во пензионерските денови продолжил активно да се занимава со новинарството како дел од спортските редакции на дневните весници „Вечер" и „Утрински весник", а потоа долги години и во единствениот македонски спортски весник „Македонски спорт". Починал во Скопје на 11 октомври 2018 година.
1619 во музиката
1619 година во музиката содржи некои значајни настани.
NGC 3611
NGC 3611 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3611 се споменува и како NGC 3604, UGC 6305, MCG 1-29-26, CGCG 39-103, Todd 1, IRAS 11149+0449.
Откривање
Објектот е откриен на 27 јануари 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3611 е од видот Sa. Видливиот сјај со голо око изнесува 12,2 m, а оној во рамките на интервалот од минималната до максималната честота 12,8 m, додека површинскиот сјај изнесува 13,4 m/лм2. NGC 3611 има привидни димензии од 2' х 1,6'.
Астрономски податоци
Објектот е од епохата Ј2000.0. Положбениот агол на објектот е во износ од 24°.
Користена литература
Sky Publishing Corp. and Cambridge University Press, 1985. (3098,238)
105 п.н.е.
105 п.н.е. — година според општоприфатениот календар. Тоа била 105. година пред новата ера, 105. од првиот милениум п.н.е., 5. од 2 век п.н.е. и шеста од 100-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5403 и 5404 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4645 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3655 и 3656 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 648.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 105 година се протега во 2531 и 2532, додека според второто гледиште, годината трае во текот на 2591 и 2592 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 438. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 748 и 747 исламска година пред хиџра.
1618 во музиката
1618 година во музиката содржи некои значајни настани.
Папа Јован XIX
Јован XIX (лат. Ioannes PP. XIX; ? - 6 ноември 1032) — римски папа од април 1024 до 6 ноември 1032. На папскиот престол го заменил неговиот брат, папата Бенедикт VIII. Присуствувал на крунисувањето на Кнуд Велики.
Кирју Ангелев
Кирју Ангелев (? - 1903) — македонски револуционер, и член на Македонската револуционерна организација.
Животопис
Кирју Ангелев потекнува од Крушево. Учествувал во Илинденското востание и бил учесник во борбите за ослободување на градот од турската власт. Загинал во 1903 година во битка со турската војска кај месноста Слива, при одбрана на Крушевската Република.
Трпани
Трпани (Tërpan) — село во Албанија. Селото се наоѓа во областа Белград и општината Терпан
Бистрица (Пловуча)
Бистрица е река во југозападниот дел на Босна и Херцеговина, која протекува низ источниот дел на Ливањското поле. Реката Бистрица е долга околу три километри. Нејзиниот прв километар тече низ градот Ливно, продолжувајќи го својот пат низ Ливањското поле. Припаѓа на Јадранскиот слив на реки. За време на летните месеци коритото главно е плитко, а за време на есен е поголемо поради обилните врнежи. Извира од ридот Башајковац, на изворот Думан. Акциите за порибување во последните години не дале некаков поголем плод.
Нојминстер
Нојминстер (Neumünster) — слободен град во средишниот дел на сојузната покраина Шлезвиг-Холштајн, Германија и со скоро 77.000 жители е четврти најголем град во покраината зад Кил, Либек и Фленсбург.
Местоположба
Низ Нојминстер тече реката Швале, која се влева во Штер во јужниот дел на градот. Во непосредна близина на градот се наоѓа и Ајнфелдското Езеро
Нојминстер се наоѓа во близина на географскиот центар на покраина Шлезвиг-Холштајн. Кил се наоѓа на околу 30 километри северно од Нојминстер, додека 70 километри јужно се наоѓа Хамбург и 72 километри западно од Либек. Градот се граничи со следниве окрузи Плен, Зегеберг и Рендсбург-Екернферде.
Градски окрузи
Нојминстер е поделен на следниве градски окрузи: Беклерзидлунг-Бугенхаген, Брахенфелд-Рутенберг, Ајнфелд, Фалдера, Гаделанд, Гартенштат, Штатмите, Тунгендорф и Виторф.
Историја
Првиот историски доказ за претходното село „Випендорф“ (Wippendorf) потекнуваат од 1127 година.
Моментална состојба
Железничката станица Нојминстер е главната железничка станица со линии кои возат во шест (порано седум) правци, меѓу нив и важните Хамбург-Алтона-Кил и Нојминстер-Фленсбург.
Во близина на Нојминстер, кај Ендорф, постои високонапонски објект за пренос на средни бранови за пренесување на програмата на Deutschlandfunk, предавател Ендорф, кој често е погрешно нарекуван како „предавател Нојминстер“.
Меѓународни односи
Нојминстер е збратимен со следниве градови:
Варено вино
Варено вино — топол алкохолен пијалак. Се служи и ладно и топло. Може да се додаде шеќер и некои зачини како цимет и каранфилче.
Подготовка
Најмногу внимание треба да се посвети на загревањето на виното, што повеќе или помалку ја намалува количината на алкохол. Бидејќи етил алкохолот испарува на 83 °C, не смее да се загрева над оваа температура. Во Финска пред да послужат во шолја ставаат неколку зрна суво грозје и излупени бадеми. Варените вина обично не се со врвен квалитет и скапи, бидејќи во вареното вино преовладува аромата на каранфилче и цимет, поради што се губи оригиналното винско буке.
Зачини
Најчето на вареното вино му се додаваат каранфилче, цимет, анасон, ѓумбир, кардамон, лаворов лист, кора од лимон, портокал (и сок) и зелен лимон, понекогаш дури и парчиња мандарина.
1617 во музиката
1617 година во музиката содржи некои значајни настани.
Црква „Св. Теодор Тирон и Теодор Стратилат“ - Височани
Свети Теодор Тирон и Теодор Стратилат или Свети Тодор (Αγιοι Θεόδωροι) — црква во селото Височани, Драмско, Егејска Македонија. Влегува во состав на Драмската епархија на Цариградската патријаршија.
Историја и архитектура
Црквата е гробишен храм, сместен во западниот дел на селото. Според ктиторскиот натпис во слепит свод над јужниот влез, црквата е завршена на 15 март 1815 г. за време на митрополитот Партениј Драмски.
Градбата претставува трикорабна базилика со дрвен покрив, женска црква, трем на западната страна и многуаголна апсида на исток. Храмот има димензии 15 × 10,60 м.
На покровителската икона лево од јужниот влез на иконостасот, непосредно по силно оштетената икона „Пресв. Богородица со Младенецот“, во долниот десен агол има грчки натпис во четири реда: „διά σινδρоμής κάι δα / πάνης τоυ τιμη[ό]τάτоν / βγλτζо ρωίδо και τσή(κ)νη(ν) / αγγελ γηώργη γήνη... / ...17...“, тоест „Со помошта и трошоците на почитуваниот Вулчо Ројдо и Ци(к)ни(н)... Ангел Ѓорѓи Гини...“ “
Дисепшен (поларна станица)
Дисепшен (Base Decepción) е Аргентинска Антарктик база сместена на островот Дисепшен, Јужни Шетландски Острови.
Историја
Станицата е основана на 25 јануари 1948 година и била станица во текот на целата година до декември 1967 година кога вулкански ерупции принудила евакуација на базата. Оттогаш се населува само во текот на летото.
Островот претрпе сериозни вулкански ерупции во 1967, 1969 и 1970 година.
Во 1950 година бил инсталиран сеизмограф во базата, а во 1951 година добил и јоносферска опрема. Во 1993 година беше отворена опсерваторија за вулкани. Станицата беше привремено евакуирана на 5 декември 1967 година по вулкански ерупции. Повторно беше евакуиран на 21 февруари 1969 година кога понатамошни ерупции ги оштетија зградите на станицата. Во двата наврати персоналот беше евакуиран од чилеанскиот брод Пилото Пардо. Станицата конечно била напуштена на 23 февруари 1969 година, откако персоналот се вратил да собере лични работи.
Згради
Првично биле користени згради од поранешната норвешка станица за китови Актиселскабет Хектор. Тука спаѓаше Блејк Хаус, поранешен студентски дом кој беше претворен во главна сместувачка и деловна зграда. Бил уништен од пожар на 8 септември 1946 година. Друг поранешен студентски дом од станицата за китови потоа бил користен како главна сместувачка зграда и станала позната како Биско Куќа по Џон Биско, господар на Кралската морнарица, кој ја открил земјата Греам во 1832 година. Вилата на судијата, името што ја одразува неговата претходна употреба, се користело како продавница. На 13 декември 1955 година беше подигната нова колиба позната како FIDASE hut или Hunting Lodge. сопственост на FIDS. Хангар за авиони беше завршен во март 1962 година. Пластична зграда за сместување позната како Пристли Куќа по Сер Рејмонд Пристли, вршител на должноста директор на FIDS 1955-59 и геолог на експедицијата на Скот 1910-1913 година, беше подигната во јануари 1966 година и беше откриено дека ја нема (sic ) на 22 март 1985 година кога го посети РРС Џон Биско.
Гробиштата биле основани и користени главно за време на ерата на китови. Бил уништен од кал за време на вулкански ерупции. Таму е погребан еден член на ФИДС. Местото на гробиштата е означено со плоча.
Споменици
A H Farrant, 17 ноември 1953 година: сериозно.
Затворено. Локацијата беше исчистена од БАН во 1990/91 и 1991/92 година. Остатоците од норвешката станица за китови беа означени како историско место бр. 71 според Договорот за Антарктикот, 19 мај 1995 година. во ОК под Меморандум за разбирање од мај 2005 година. Островот Дисепшен беше усвоен како специјално управувана област на Антарктикот на Консултативниот состанок на Антарктичкиот договор XXVIII (Стокхолм, 2005 година). Проверено за БАН од конзерваторски архитект во јануари 2007 година.
За целосен список на сите истории на станици, видете Историја на британски станици и засолништа.
Куратица
Куратица (многу ретко се сретнува и како Курајца) — село во Општина Охрид, во околината на градот Охрид.
Потекло на името
Во секојдневниот говор кај месното население и во целото охридско подрачје, селото се нарекува со името „Курајца“ или „Кураица“, а поретко и „Куратица“. Со името „Курајца“ е запишано (како додаток) и на топографската карта со размер 1:25000 изработена во 1973 година — лист Охрид, покрај официјалното име „Куратица“.
Најстар пишан документ за името на селото претставува Опширниот пописен тефтер за Охридскиот санџак од 1582 година, каде што селото е запишано како „Куратица“. Кон крајот на XVI век и почетокот на XVII век во кодиката на Слепченскиот манастир е запишано како „Куратица“, во 1888 година Верковиќ, а подоцна и К’нчов селото го запишале како „Куратица“. Во 1892 година, во своите белешки од Охрид, Бранислав Нушиќ го запишал како „Коратица“, а со ова име се среќава и во административните акти непосредно по војната. Меѓутоа, никој од досегашните наведени автори и документи не го објаснува значењето на името на селото.
Во врска со потеклото на името на селото Куратица, кај постарите жители од ова село постојат различни мислења. Некои сметаат дека селото го добило името заради тоа што е сместено во терен што личи на корито и би требало да се вика „Коратица“ Според други, името на селото доаѓа од турскиот збор „кури“ (kuri), што значи „сув, а, о“, па оттаму и мислењето дека селото порано се викало „Суво Село“ или „Суви Дол“.
Постои и мислење дека селото го добило името по личното име Курат или Курт.
Од научниците, прв и единствен што досега се зафатил со знаечењето на името на селото Куратица е полскиот славист Влоѓимјеж Пјанка, кој го застапува мислењето дека името на селото во основа има влашко потекло и доаѓа од зборот „курат“ (curat) што значи „бистар, брз, чист“. Ова, според Пјанка, доаѓа оттаму што селото се наоѓа на чист планински поток. Во прилог на тврдењето на Пјанка оди тоа тоа што одредени топоними во подрачјето на селото („Влашки Колиби“, „Влашка Чешма“, „Влашка Вода“, „Влашко Бачило“, „Влашки Рид“, „Катуништа“) даваат до знаење дека некогаш тука живееле Власи кои ги паселе овците по планинските предели на Мазатар и Плакенска Планина. Можно е селото да го носи името и од поранешното место „Горно Село“ во чија непосредна близина имало извори со чиста планинска вода, меѓутоа денес низ селото не минува „чист планински поток", туку постои само суводолица која повремено надојдува.